CELEX: 62012CN0550
Language: sk
Date: 2012-12-03 00:00:00
Title: Vec C-550/12 P: Odvolanie podané 3. decembra 2012 : J proti rozsudku Všeobecného súdu (šiesta komora) z  27. septembra 2012 vo veci T-160/10, J/Európsky parlament

2.2.2013   
            
            
               SK
            
            
               Úradný vestník Európskej únie
            
            
               C 32/9
            
         Odvolanie podané 3. decembra 2012: J proti rozsudku Všeobecného súdu (šiesta komora) z 27. septembra 2012 vo veci T-160/10, J/Európsky parlament
   (Vec C-550/12 P)
   2013/C 32/12
   Jazyk konania: nemčina
   
      Účastníci konania
   
   
      Odvolateľ: J (v zastúpení: A. Auer, Rechtsanwalt)
   
      Ďalší účastník konania: Európsky parlament
   
      Návrhy odvolateľa
   
   
               —
            
            
               zrušiť v celom rozsahu rozsudok Všeobecného súdu Európskej únie z 27. septembra 2012 vo veci T-160/10, a to v tejto podobe výroku rozsudku: „Rozsudok Všeobecného súdu Európskej únie z 27. septembra 2012 vo veci T-160/10, J proti Európskemu parlamentu sa zrušuje v celom rozsahu. Európsky parlament je povinný nahradiť trovy konania.“
            
         V prípade, ak bude dovolanie vyhlásené za dôvodné,
   
               —
            
            
               vyhovieť v celom rozsahu prvostupňovému návrhu na vyhlásenie neplatnosti rozhodnutia petičnej komisie Európskeho parlamentu z 2. marca 2010, ktorým bola zamietnutá petícia č. 1673/2009 predložená odvolateľom 19. novembra 2009,
            
         
               —
            
            
               zaviazať Európsky parlament na náhradu trov prvostupňového konania,
               eventuálne
            
         
               —
            
            
               vrátiť vec Všeobecnému súdu na nové rozhodnutie.
            
         
      Odvolacie dôvody a hlavné tvrdenia
   
   Všeobecný súd vychádzal z nesprávneho predpokladu, že petičná komisia v rámci vyslovenia neprípustnosti petície odvolateľa neporušila povinnosť odôvodnenia. Odvolateľ vo svojej petícii výslovne namietal porušenie práva vlastniť majetok, ako aj porušenie smernice 2004/48/ES (1) rakúskymi orgánmi. Vo vyhlásení neprípustnosti petície neboli posúdené jednotlivé konkrétne uvedené porušenia právnych predpisov, a preto odvolateľ nemal možnosť pochopiť dôvody, na základe ktorých považuje Európsky parlament jeho petíciu za neprípustnú.
   Všeobecný súd ďalej dospel k nesprávnemu právnemu záveru, že konanie rakúskych orgánov nijako nesúvisí s vykonaním práva Únie. Rakúske úrady zabavili odvolateľovi podklady chránené autorským právom bez toho, aby sa mu poskytlo odškodnenie. Uvedeným konaním bolo zasiahnuté do práva (duševného) vlastníctva odvolateľa v rámci pôsobnosti smernice 2004/48/ES.
   
      (1)  Smernica Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva (Ú. v. EÚ L 157, s. 45; Mim. vyd. 17/002, s. 32).